SUTHA ซิลลิ่ง! รับงบ Q2 กำไรโตแกร่ง 229% แตะ 25 ล้าน ลุ้นผลงานครึ่งปีหลังเด่นต่อ
SUTHA ซิลลิ่ง! รับงบ Q2/65 กำไรโตแกร่ง 229% แตะ 25 ล้านบาท จากช่วงเดียวกันปีก่อน 7 ล้านบาท ตามยอดขายผลิตภัณฑ์ปูนขาว-ปูนโดโลไมท์พุ่ง หนุนงวด 6 เดือนแรกกำไรทะลุ 58 ล้านบาท ลุ้นผลงานครึ่งปีหลังเด่นต่อเนื่อง
SUTHA ซิลลิ่ง! รับงบ Q2/65 กำไรโตแกร่ง 229% แตะ 25 ล้านบาท จากช่วงเดียวกันปีก่อน 7 ล้านบาท ยอดขายผลิตภัณฑ์ปูนขาว-ปูนโดโลไมท์พุ่ง ลุ้นผลงานครึ่งปีหลังเด่นต่อเนื่อง
17 ส.ค. 2565

ผู้สื่อข่าวรายงานว่า  วันนี้(17 ส.ค.65) ราคาหุ้น บริษัท สุธากัญจน์ จำกัด (มหาชน) หรือ SUTHA ณ เวลา 15.13 น. อยู่ที่ 5.70 บาท บวก 1.30 บาท หรือ 29.55% สูงสุดที่ 5.70 บาท ต่ำสุดที่ 4.46 บาท ด้วยมูลค่าซื้อขาย 106.54 ล้านบาท ราคาหุ้นพุ่งสูงสุดของวัน(Ceiling) ที่ระดับ 5.70 บาท

โดย SUTHA รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 กำไรสุทธิอยู่ที่ 25.94 ล้านบาท โต 229% จากช่วงเดียวกันของปีก่อน 7.87 ล้านบาท เนื่องจากบริษัทย่อยมีรายได้รวมทั้งสิ้น 383.62 ล้านบาท เพิ่มขึ้นจำนวน 92.66 ล้านบาท หรือคิดเป็น 32 %
โดยส่วนใหญ่มาจากรายได้จากการขายและบริการ ในไตรมาส 2 ปี 2565 เพิ่มสูงขึ้นจากช่วงเดียวกันปีก่อน เหตุผลหลักจากยอดขายผลิตภัณฑ์จากเตาเผา (ปูนขาวและปูนโดโลไมท์) ในไตรมาสที่ 2 ปี 2565 มีปริมาณเพิ่มขึ้น
เนื่องจากความต้องการสินค้าทั้งจากตลาดในประเทศและตลาดส่งออกโดยรวมแข็งแกร่งขึ้น โดยเฉพาะจากตลาดกลุ่มน้ำตาล, เหล็ก, เคมีภัณฑ์ และตลาดส่งออก รวมกับราคาผลิตภัณฑ์ที่เพิ่มสูงขึ้น โดยส่งผลให้กำไรสุทธิสำหรับงวดสามเดือนจำนวน 25.94 ล้านบาท กำไรสุทธิเพิ่มขึ้น จำนวน 18.07 ล้านบาทหรือคิดเป็น 230 % เมื่อเทียบกับงวดเดียวกันของปีก่อน

ด้านผลการดำเนินงานงวด 6 เดือนแรกปี 2565 บริษัทมีรายได้รวมทั้งสิ้น 776.38 ล้านบาท เพิ่มขึ้นจำนวน 141.55 ล้านบาท หรือคิดเป็น 22 % โดยมีกำไรสุทธิสำหรับงวดหกเดือนจำนวน 58.13 ล้านบาท กำไรสุทธิเพิ่มขึ้น จำนวน 20.54 ล้านบาทหรือคิดเป็น 55 % เมื่อเทียบกับงวดเดียวกันของปีก่อน